
Grozījumi Ministru kabineta 2021. gada 15. jūnija noteikumos Nr. 381 "Valsts aizsardzības mācības nometņu organizēšanas un darbības kārtība"
Izdoti saskaņā ar Valsts aizsardzības mācības
un Jaunsardzes likuma
5. panta pirmo daļu
· Izdarīt Ministru kabineta 2021. gada 15. jūnija noteikumos Nr. 381 "Valsts aizsardzības mācības nometņu organizēšanas un darbības kārtība" (Latvijas Vēstnesis, 2021, 117. nr.; 2024, 113. nr.) šādus grozījumus:
· 1. Izteikt 3. punktu šādā redakcijā:
· "3. Nometni organizē mācību kursa apgūšanas laikā vai pēc tā apgūšanas."
· 2. Izteikt 4. punktu šādā redakcijā:
· "4. Pretendēt uz dalību nometnē var izglītojamais, kurš izglītības iestādē vispārējās vidējās vai profesionālās vidējās izglītības programmā apgūst vai ir apguvis mācību kursu un ievēro Izglītības likumā noteiktos izglītojamā pienākumus. Pieteikumu dalībai nometnē izglītojamais iesniedz Jaunsardzes centra direktora noteiktajā kārtībā."

